פצלי מפרץ אמו

פצלי מפרץ אמו (באנגלית: Emu Bay Shale) הם תצורה גאולוגית במפרץ אמו בדרום אוסטרליה, המכילה קונסרבאט (משטחי שימור מאובנים) לאגרשטטה מרכזי (שכבות מאובנים עם שימור רקמות רכות), אחד מתוך שניים בעולם המכילים טרילוביטים רדליכידניים. פצלי מפרץ אמו מתוארכים כסדרה קמברית 2 שלב 4, בקורלציה עם השלב הבוטומי העליון של הקמבריון התחתון.

אופן השימור שלהם זהה לפצלי ברג'ס, אבל הגרגיר של סלע מפרץ אמו גדול יותר, מה שאומר שאיכות השימור נמוכה יותר. יותר מ-50 מינים של טרילוביטים, פרוקי-רגליים ללא ביומינרליזציה, פלאוסקולצידים (קבוצה של אקדיסוזואה נכחדת, לובופודיה, רב-זיפיות, וטוליקוליה (Vetulicolia), נקטוקרידים (Nectocarididae, דמויי דיונוני רחף), היוליטים (בעלי חיים בעלי קונכיות חרוטיות קטנות, המוכרות ממאובנים מתקופת הפלאוזואיקון), ברכיופודים, ספוגיים, צ'נסלורידים (chancelloriids, משפחה של חיות דמויות ספוג) ובעלי כליצרות זוהו בפצלי מפרץ אמו.

 תיאור 
פצלי מפרץ אמו של האי קנגורו בדרום אוסטרליה כולל מאובני בעלי חיים כגון אנומלוקאריס, טוזויה ((Tuzoia), איסוקסיס (Isoxys) ו-ורונאסקולקס (Wronascolex), שיש להם מהמשותף עם מכלולים אחרים מסוג פצלי ברג'ס, במיוחד הביוטה של צ'נגג'יאנג (Chengjiang) בסין, הקרובה ביותר מבחינה פליאוגאוגרפית, אם כי עתיקה קצת יותר. כמה סוגים של פרוקי רגליים שלא עברו ביומינרליזציה, ביניהם סקוואמאקולה (Squamacula), קאנגקאריס (Kangacaris) ופרוקי רגליים (megacheiran) מסוג טאנגלאנגיה (Tanglangia), מוכרים רק מפצלי מפרץ אמו וצ'נגג'יאנג.

האתר הוא גם מקור לדגימות איכותיות של טרילוביטים ובהם רדליכיה טאקואונסיס (Redlichia takooensis), אמואלה פולימרה (Emuella polymera), באלקוראקאניה דאילי (Balcoracania dailyi), מגה-פרנספיס נדיני (Megapharanaspis nedini), הוליואקיה סימפסון (Holyoakia simpson) ואסטאינגיה (סואספיס) בילובטה (Estaingia (=Hsuaspis) bilobata). "באלקוראקאניה" ו-"אמואלה" הם הסוגים הידועים היחידים של המשפחה הייחודית אמואלידה (Emuellidae) מתת-הסדרה רדליכינה (Redlichiina), הידועה כבעלת המספר הגדול ביותר של מקטעי בית החזה הידועים של הטרילוביטים (שיא של 103 בדגימת "באלקוראקאניה" אחת), ממצא שעד כה היה מוגבל לחלוטין לאוסטרליה ואנטארקטיקה.

סביבת המשקעים של רוב המכלולים מסוג פצלי ברג'ס היא מדף חיצוני, מים עמוקים. לעומת זאת, נראה כי פצלי מפרץ אמו מייצגים משקעים באגנים מוגבלים על המדף הפנימי, מה שמעיד על כך ששימור רקמות רכות התרחש במגוון סביבות במהלך הקמבריון. בכמה ממאובני מפרץ אמו יש מינרליזציה נרחבת של רקמות רכות, לרוב של אפטיט גושי או סידן פחמתי סיבי, כולל רקמת השריר הפוספטית העתיקה ביותר - עתיקה כמו ממצאים מסיריוס פסט בגרינלנד, הראשונה שעליה דווח עד כה מהקמבריון. בלוטות אמצע המעי נשמרו בתלת מימד בסידן פוספט בפרוקי הרגליים איסוקסיס (Isoxys) ואסטוקרקוס (Oestokerkus), כמו גם במינים קרובים מפצלי ברג'ס.

קטע הסוג של פצלי מפרץ אמו קיים בצד המזרחי של מפרץ אמו, שם הוא חושף את קונגלומרט וייט פוינט (הנקודה הלבנה). האזור מניב מכלול עשיר של אסטאינגיה (Estaingia), רדליכיה (Redlichia), יוליתידים (yolithids), ברכיופודים וקנסלוריה (Cancelloria) הנושאת סקלריטום (חלק גוף קשיח כשריון). ביישוב ביג גאלי (Big Gully, במרחק 8 ק"מ ממזרח לווייט פוינט, White Point), המתאם המשוער שלו שונה מזה של קונגלומרט וייט פוינט ובו מאובנים בעלי גוף רך בנוסף לטרילוביטים, כולל שני מינים של הטורף הענק אנומלוקריס (Anomalocaris) ושני מינים של פרוקי הרגליים מסוג נקטספידים ממשפחת אמוקרידידה (Emucarididae), התולעת הפלאוסקולצידית (מקבוצת אקדיסוזואה) ורונסקולקס (Wronascolex) ומספר אלמנטים נדירים יותר. הטרילוביטים של ביג גאלי לעיתים רחוקות משמרים זכר לרקמה שאינה ביומינראלית; מספר קטן של דגימות רדליכיה הן עם מחושים. מינים שתועדו ממחצבה רחוקה מקו החוף בביג גאלי כוללים את אסטוקרקוס (Oestokerkus), סוג של פרוק הרגליים לאנכיוליד (leanchoiliid) הקשור למאובני פרוקי הרגליים מסוג לאנכויליה (Leanchoilia), וכן ל-Wisangocaris, בעל כליצרות קדום ומינים מסוג מונוטיפי של פרוקי רגליים. לובופודיאן בעל שריוין ממשפחת הלוליסהאנידה (Luolishaniidae) ידוע מדגימה אחת הדומה למין ללא שם מפצלי ברג'ס המכונה מפלצת קולינס.

בשנת 2011 תוארו שבעה מאובנים של עיניים מורכבות גדולות ומבודדות מאתר המחצבה הפנימית במפרץ אמו, כמו גם המשטחים החזותיים הראשונים שהשתמרו היטב של עיניו של אנומלוקאריס. דגימות אלה עולות בקנה אחד עם ההנחה שאנומלוקרידידים קשורים באופן הדוק לפרוקי-רגליים. הממצא הצביע על כך שעיניים מתקדמות של פרוקי רגליים התפתחו מוקדם מאוד, לפני התפתחותן של רגליים מפרקיות או שלדים חיצוניים מוקשים (שריונות). העיניים היו חזקות פי 30 מאלה של הטרילוביטים, שנחשבו מזמן כבעלי העיניים המתקדמות ביותר מכל מין בן זמננו לאנומלוקריס ושהיו מסוגלות לחוש רק לילה או יום. לעיניים אלה היו יותר מ-16,000 עדשות ורזולוציה של 3 ס"מ. עיניים פעורות אלה היו טובות מכל עין אחרת, להוציא זו של השפירית המודרנית, שיש לה 28,000 עדשות בכל עין.

 פליאוביוטה 
בעקבות התיאור של פטרסון ואחרים (Paterson et. al., 2015).

 פרוקי רגליים 
פרוקי-רגלייםסוגמיןהערהאיוראנומלוקאריסA. daleyaeרדיודונט אנומלוקרידידי הקשור קשר הדוק לסוג המין.מרכז|לא ממוסגרEchidnacarisE. briggsiרדיודונט טמיסיוקרידידי.מרכז|לא ממוסגרWisangocarisW. barbarahardyaeבעל כליצרות גזע ממשפחת הבלידה (Habeliida)מרכז|לא ממוסגרTuzoiaT. australis, וכן מין נוסף, שלא ניתן לו שםפרוק-רגליים גדול דו-קשוותי (bivalved)מרכז|לא ממוסגרIsoxysI. communis, I. glaessneriפרוק-רגליים דו-קשוותי (bivalved)OestokerkusO. megacholixמגה-כייראן (megacheiran)
המשתייך למשפחת ליאנכואילידה (Leanchoiliidae)מרכז|לא ממוסגרSquamaculaS. buckorumארטיופוד (artiopod)מרכז|ממוזער|A drawing of the closely related S. clypeataAustralimicolaA. spriggiארטיופוד (artiopod)EozetetesE. gemmelliארטיופוד (artiopod)KangacarisK. zhangiארטיופוד (artiopod)מרכז|ממוזער|Kangacaris (left) and Emucaris (right)EmucarisEmucaris favaRedlichiaR. takooensis, R. rexטרילוביטמרכז|לא ממוסגרHolyoakiaH. simpsoniטרילוביטמרכז|לא ממוסגרMegapharanaspisM. nediniטרילוביטBalcoracaniaB. dailyiטרילוביטמרכז|לא ממוסגרEmuellaE. polymeraטרילוביטמרכז|לא ממוסגרEstaingiaE. bilobataטרילוביטמרכז|לא ממוסגר

 חיות אחרות 
חיות שאינן פרוקות-רגלייםסוגמיןהערהאיורNesonektrisN. aldridgeiמין מענף הווטוליקוליה (Vetulicolia), שמשתייך לקבוצת הבילטריהמרכז|לא ממוסגרVetustovermisכנראה חבר במשפחת הנקטוקרידידה (Nectocarididae)MyoscolexM. atelesחיה אניגמטית ללא שיוך משוערמרכז|לא ממוסגר|320x320 פיקסליםWronascolexW. antiquus, W. iacoborumתולעת פליאוסקולסיד (Palaeoscolecid)LuolishaniidaeIndeterminateלובודופיאן (lobopodian) משורייןChancelloriaC. australilongaחבר בקבוצת הצ'נסלורידה (Chancelloriidaea), קבוצה של בעלי חיים דמויי ספוג.DemospongiaeSpp.ספוגיים (בעיקר לפטומיטידה (Leptomitidae) וכן המפטונידה (Hamptoniidae) וקויה  (ממשפחת קואידה (Choiidae)"Eldonioid"Indeterminateבעלי חיים רכי-גוף ממשפחת האלדוניה (Eldonia), מתור הקמבריוןBrachiopodaכולל בני המשפחות Eoobolidae ו-BotsfordiidaeHyolithaPolychaetaבעל זיקה אפשרית לתולעת הטבעתית Burgessochaeta.

 ראו גם 
 לאגרשטטה - אזורי מאובנים אחרים

 הערות שוליים 
רוב הטקסט של ערך זה לקוח מאתר האינטרנט של סם גון השלישי (Sam Ohu Gon III) - באישורו, במיוחד מדף Emu Bay

 לקריאה נוספת 
טרילוביטים אוסטרליים:





 קישורים חיצוניים 
 הפליאונטולוגיה של פצלי מפרץ אמו מתור הקמבריון התחתון
קטגוריה:אוסטרליה: גאולוגיה
קטגוריה:פלאונטולוגיה
קטגוריה:מאובנים
קטגוריה:משקעים